Evergreen Marine

Evergreen Marine Corporation () ialah sebuah syarikat perkapalan kontena yang berpangkalan di Taipei, Taiwan. Dengan 150 buah kapal kontena, kegiatan utamanya tertumpu di pantai timur Asia dan pantai barat Amerika Utara. Syarikat ini ialah sebahagian dari Evergreen Group, sebuah kumpulan syarikat-syarikat pengangkutan dan industri berkaitannya. Evergreen beroperasi di 240 pelabuhan di 80 negara seluruh dunia dan merupakan syarikat perkapalan keempat terbesar di dunia di belakang Maersk, MSC dan CMA CGM.

Aktiviti utama syarikat ini termasuklah perkapalan, pembuatan kontena, pembinaan kapal, pengurusan pelabuhan, kejuruteraan, dan hartanah. Antara anak syarikatnya ialah Uniglory Marine Corp. (Taiwan), Hatsu Marine Ltd. (UK), dan syarikat perkapalan Italia Marittima S.p.A. (Itali). Pada tahun 2007, Hatsu, Italia Maritima, dan Evergreen digabungkan ke dalam entiti tunggal "Evergreen Line."

Majoriti kontena Evergreen dicatkan dengan warna hijau bersama dengan perkataan "Evergreen" yang berwarna putih. Kontena Uniglory dicatkan dengan cara yang sama tetapi dengan warna badannya jingga terang. Kontena pendingin Evergreen pula dicatkan dengan warna putih, dan perkataan "Evergreen" berwarna hijau.

Operasi

Operasi Evergreen Marine tertumpu pada 5 laluan perkapalan: 

Asia Timur ke Amerika Utara/Amerika Tengah
Asia Timur ke Eropah Utara/Mediterranean 
Eropah ke Amerika Utara (rentas Atlantik)
Asia Timur ke Hemisfera Selatan (antara benua)
Antara Asia 

Laluan perkapalannya yang tersibuk adalah dalam kategori pertama. Asia Timur ke Amerika Utara/Amerika Tengah. Di dalam kawasan ini, trafik utama adalah antara Republik Rakyat China, Jepun, Korea Selatan, dan Taiwan dengan pantai barat Amerika Syarikat, dan laluan ke timur Caribbean melalui Terusan Panama.

Armada 
Sehingga 1 Mei 2005, Evergreen Marine (termasuk Uniglory, Lloyd Triestino & Hatsu) mengoperasikan 153 buah kapal kontena dengan jumlah keseluruhan kapasiti 439,538 TEU. Secara keseluruhan, Evergreen Marine mengoperasikan 178 kapal kontena pada tahun 2008.

Berikut adalah kapal-kapal yang dipindah milik antara Evergreen Marine dan Uniglory Marine (berbendera Taiwan dan Panama) dan syarikat subsidiari yang lain: 
Lloyd Triestino / Itali (nama kapal bermula dengan awalan "LT", sejak 2006 dengan awalan "Ital")
Hatsu Marine Ltd. / UK (nama kapal bermula dengan awalan "Hatsu")

Terminal
Evergreen Marine mengendalikan empat hab pemindahan utama, dan beberapa terminal kontena.

Hab pemindahan

 Terminal kontena Taichung, Taiwan
 Terminal kontena Kaohsiung, Taiwan
 Terminal kontena Colon, Panama
 Terminal kontena Taranto, Italy

Terminal
 Terminal Evergreen Los Angeles, California
 Terminal kontena Evergreen Pierce County, Tacoma, Washington
 Terminal Evergreen di Asia (e.g. Thailand), Eropah (e.g. Italy), dan banyak lagi

Lihat juga

 Evergreen Group
 Italia Marittima

Rujukan

Pautan luar
 Evergreen Marine - Laman web rasmi
 長榮海運 - Laman web rasmi (Mandarin)

Syarikat perkapalan